
Nårspogen 

bliver 

alvor 

Tirsdag den 7. september ringede en god ufobekendt 
til mig og fortalte, at "Københavnerkanalen" om lidt 
ville vise et indslag om en meget spændende ufosag. 
Det var derfor med spænding, at jeg satte mig foran 

fjernsynet. 


Skandinavisk UFO Information 
SUFOI 

Postboks 6 O 2820 Gentofte 
Formål 

1) SUFOI er en forening, der har til for¬ 
mål at bidrage til forståelsen af ufofæno- 
meneme ved indsamling og bearbejdning 
al' kildemateriale (observationsberetnin¬ 
ger, forsøgsresultater, bøger m.m.), samt 
at udbrede kendskabet til emnet ved pub¬ 
likationer, foredrag og anden udadvendt 
virksomhed. 

2) Det er SUFOIs opfattelse, at kildema¬ 
terialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse 
foretaget af kompetente personer, ikke 
kan forklares som værende et kendt, 
naturligt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller 
afvise nogen bestemt teori om deres art 
eller oprindelse. 

SUFOI ledes af repræsentantskabet. 

Den daglige ledelse varetages af forman¬ 
den og de to næstformænd. Repræsentant¬ 
skabet består af 1 repræsentant fra hvert 
af de til enhver tid etablerede områder i 
Skandinavien og de nedsatte arbejdsud¬ 
valg. 

Daglig ledelse 

Per Andersen (formand), Klingseyvej 28, 
2720 Vanløse. 31 71 96 64. 

Bo Nielsen (næstformand, alarmcentral), 
Kunnerupvej 21, Kolt, 

8361 Hasselager. 86 28 90 61. 

Toke Haunstrup (næstformand, 
rapportcentral), Tollundvej 13, 

8600 Silkeborg. 86 85 11 85. 

Øvrige repræsentantskab 
Jørgen Bengtvig (arkivar), Galgebakken 
Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 9210 
Aalborg SØ. 98 14 70 97. 

Karin Frost, Mariehøj 244, 

2990 Nivå. 42 24 42 \ 9 . 

Jan Hansen (medlemsarkiv), 

Posekærvej 42, 6200 Aabenraa. 

Kim Møller Hansen (fotoafdeling), Eile- 
kiersvej 14, Benløse, 4100 Ringsted. 
Erling Hegelund, Kildegårdsvej 88, 

5240 Odense NØ. 66 10 39 00. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Armauer Hansensvei 11, 
N-5030 Landås, Norge. 

Kontakt for UFO-NYTs læsere i Norge. 

55 28 01 26. 

Henrik Klinge Pedersen, Købmagergade 
59, 1., 1150 København K. 

Martin Lyck, Bag Volden 20, 

6392 Bolderslev. 74 64 66 58. 

Brian Møller, Aabenraavej 14, 

Kiskelund, 6340 Kruså. 74 67 04 54. 

Peter Nørgaard (foredragsafdeling), Dal¬ 
svinget 68, 8600 Silkeborg. 86 80 13 15. 
Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


“Københavnerkanalen” er en fælles 
kanal for en række mindre køben¬ 
havnske lokal-tv stationer, herunder 
Vesterbro Lokal-TV, som havde la¬ 
vet ufoprogrammet. 

Da programmet kom, fik det mine 
nakkehår til at rejse sig! Historien 
var helt fantastisk: Et kraftigt lys tæt 
ved jorden i Enghave Park kl. 2 om 
natten og adskillige vidner; børn, der 
var stået op af sengen og kikkede ud 
af vinduet, mens de nynnede en 
melodi; de samme børn, der havde 
mistet taleevnen; og læger, der ikke 
kunne finde en forklaring; døde æn¬ 
der på stedet og anmeldelser til poli¬ 
tiet. Dette var blot nogle af aspekter¬ 
ne i sagen. 

Jeg blev dog hurtigt mistænksom. 
Den såkaldte “ufoekspert”, som blev 
interviewet, havde jeg aldrig hørt 
om. Det havde telefonvæsenet i øv¬ 
rigt heller ikke, da jeg ringede til 
oplysningen. Det interviewede vid¬ 
ne var heller ikke til at lokalisere. En 
opringning til Vesterbro Lokal-TV 
bekræftede min mistanke: Det var et 
fupnummer, en spøg! Desværre hav¬ 
de man “glemt” at sætte et skilt på 
efter indslaget om, at det var det rene 
opspind. 

Nu er det ikke sådan, at jeg ikke 
kan lide en spøg. Faktisk har jeg selv 
et par med, når jeg holder foredrag 
om ufoer. Men dette tilfælde er 
anderledes, specielt fordi det ikke 
fremgår, at der er tale om fup. 

Der er tre meget uheldige aspekter 
i en sag som denne: 

1) Det er altid uacceptabelt, når et 
medie anvender deres indflydelse på 
befolkningen til at udbrede forkerte 


oplysninger. Når det gøres bevist, er 
det utilgiveligt. 

2) Selv om seerskaren til Vester¬ 
bro Lokal-tv næppe kan være stor, så 
må man dog antage, at der er andre 
end mig, der har set udsendelsen. 
Bortset fra de få, der som jeg ringe¬ 
de til tv-stationen og fik historien 
afkræftet, er der en del mennesker, 
der nu går rundt og tror, at der lande¬ 
de et ufo i Enghave Park med vold¬ 
somme konsekvenser til følge. 

3) Det værste er dog, at der nu 
igen er tilføjet urigtige oplysninger 
til myten om ufoerne. Andre ufoor¬ 
ganisationer, grupper og enkeltper¬ 
soner, der ikke arbejder så grundigt 
som SUFOI, vil givetvis tage histori¬ 
en til sig med kyshånd. Her er endnu 
et “bevis” på ufoernes udenjordiske 
og mystiske natur. Visse vil endda 
hævde, at når Vesterbro Lokal-tv 
siger, at det var et fupnummer, så er 
det fordi, tavshedsgruppen har været 
på spil: De har simpelt hen fået 
mundkurv på og kan ikke længere 
tale frit om sagen. 

Jeg vil ikke blive forundret, hvis 
vi om 5 eller 10 år stadig ser histori¬ 
en omtalt i danske og udenlandske 
ufobøger og tidsskrifter som en “en 
af de mest spændende sager fra Dan¬ 
mark”. Der er utallige tilsvarende 
eksempler at drage frem. 

Producenterne bag programmet 
har sikkert moret sig meget. Des¬ 
værre på bekostning af alle de andre, 
der er blevet ført bag lyset. Dermed 
har Vesterbro Lokal-TV pådraget sig 
samme moralske ansvar som traditi¬ 
onelle bedragere, der bliver retsfor¬ 
fulgte. □ 


AF PER 
ANDERSEN 

Observationer 




AF ERLING 
HEGELUND 


Det var i dette 
område, at 
ufoet og de 
mærkelige 
væsner blev 
set. 

Ponyen ses til 
højre i billedet. 

(Foto: Erling 
Hegelund ) 


Danske ufo-rapporter 


Flyvende boomerang 

En pensionist i vejle er om aftenen 
efter TV den 13. august 1993 kl. 
23.45 ude på terrassen for at se, om 
der er nogen stjerneskud fra svær¬ 
men den foregående aften. Mens han 
står og betragter mælkevejen og de 
mange stjerner, ses pludseligt 7 lys 
svæve på himlen fra nord langs mæl¬ 
kevejen i sydlig retning. Lysene er 
anbragt vinkelret på hinanden, med 
4 lys i det ene “ben” og tre i det 
andet. 

På 4-5 sekunder krydser de him¬ 
len i zenith og forsvinder bag nogle 
træer. Vidnet flytter sig for at se efter 
lysene bag træerne, men da er de 
væk. 

Lysene er klare som stjernelys, 
konstant lysende, og fænomenet er 
helt lydløst. Nogen form på “objek¬ 
tet” var det ikke muligt at se. 

To objekter ved Samsø 

Den 9. oktober 1989 kl. 03.00 havde 
en elev på Samsø Højskole en sjæl¬ 
den oplevelse. Han kunne ikke rigtig 
falde i søvn, og stod så op og gik hen 
til skydedøren i værelset, hvor han 
kiggede ud over fodboldbanen og 
markerne bagved. 


I en afstand af ca. 500 meter ser 
han pludselig “noget” komme imod 
sig. 

Han åbner dørene og ser, at det er 
to objekter, som svæver i lav højde - 
det ene efter det andet. De flyver 
ikke helt ens i luften. Formen er 
diskosformet med 12-15 hvide lys 
rundt i undersiden af kanten. Der 
høres hele tiden en svag summen. 

Da de er 3-400 meter fra observa¬ 
tøren, standser de kun få meter over 
en række graner og bevæger sig nu 
langs træerne. Lysene bliver herefter 
svagere og går fra billysstyrke til 
parkeringslysstyrke. Ganske lang¬ 
somt flyver de videre, hvorefter det 
ene forsvinder bag nogle træer, som 
hører til en gård. Det andet kan end¬ 
nu ses et stykke tid, hvorefter også 
det synker ned bag træerne, og de er 
nu helt væk. 

Vejret var stjemeklart, og obser¬ 
vationstiden var ca. 5 minutter. 

Ufo-væsener set ved Odense 

Et vidne i den sydøstlige del af 
Odense havde den 18. august 1993 
kl. 20.15 en meget interessant obser¬ 
vation. 

Vedkommende kører ad en cykel¬ 
sti på vej hjem, da en fugl skræpper 


op i et stort træ ved siden af stien. 
Observatøren kigger op og ser et 
stort objekt svæve over træerne. 
Objektet er i treetager. Den nederste 
del er sortbrun og er den bredeste af 
etagerne. Ovenover er der en “kabi¬ 
ne” med 4 vinduer og øverst en min¬ 
dre “kabine” med ét vindue. 

Fra vinduerne udsendes der et 
kraftigt gult lys. Bag vinduerne ses 
2-3 ufonauter i silhuet. Kun det 
øverste af overkroppen og hovedet 
kan ses i vinduerne. Den ene laver 
en håndbevægelse som for at give et 
tegn eller en ordre. 

Objektet flyver herefter hen over 
cykelstien lidt fremme foran vidnet. 
Her drejer det rundt og vipper samti¬ 
dig lidt, så undersiden tydeligt ses. 
Underneden sidder 3 kraftige hvide 
lys i en trekantformation, og der er 
også en slags vinkelret rør. Imens 
objektet drejer, falder det lidt i luf¬ 
ten, men genvinder hurtigt højde og 
begynder nu at flyve samme vej til¬ 
bage. 

Der hørtes ingen lyd, ligesom der 
ikke blev set nogen formfor røggas¬ 
ser fra objektet. Vidnet bemærkede, 
at en pony, som stod og græssede 
ved siden af cykelstien, var meget 
urolig og dansede fra side til side, 
hvilket den aldrig plejer at gøre. 

Ufoet forsvandt ind over den syd¬ 
lige del af Odense. Observationsti¬ 
den var ca. 30 sekunder. 

Oplevelsen blev omtalt i TV-Fyn 
den 5. september, hvor der også blev 
efterlyst andre vidner. Endnu har 
ingen meldt sig med observationer, 
der ligner denne. □ 


(Tegning: 

Henrik Klinge Pedersen) 

Fantastisk nordlys 
i 1770 - eller? 

Præsten Christoffer Sølling blev født den 24. april 
1729 i Kolding som søn af skomager Peder Nielsen 
Sølling og Marie Christoffersdatter. Foruden sin 
præstegerning var der det specielle ved Christoffer, 
at han på et tidspunkt begyndte at føre dagbog. Han 
skrev om sine oplevelser i en bog, hvor han på omsla¬ 
get skrev “Memorabilia et Notati Diuma”. 

Ved den 18. januar 1770 står der skrevet: “Torsda¬ 
gen den 18. Januar 1770 lod sig see nogle usædvan¬ 
lige stærke Nordlys, som vare ikke alene ildrøde, 
men og som blodrøde, og da Jorden samme tid var 
belagt med Sne, var det ligesom det kunde have 
været overslagen med Blod af den Reflexion, som 
Nordlysene gav fra sig. 

De begyndte om aftenen at brænde op fra Nordvest 
ungefær Kl. 6 slet, men det varede ikke længe, før de 
udbredte sig over hele Horizonten. I Midten var lige¬ 
som en Sol, der gav fine Straaler ud til alle Sider, 
hvilke forestillede adskillige Coleurer baade gule, 
blaa og grønne, dog vare de mest røde, og saa klarts- 
kinnende, at endskiønt det var sidste Qvarter af Maa- 
nen, kunde man dog se lige saa godt, som ved Fuld- 
maane. 

Dette Phænomen vedvarede til henved Midnatstid, 
da de ildrøde Straaler gik ned i Sønden, som den 
Slags dog sjælden plejer at giøre. Ingen af de gamle, 
af hvilke her i Sognet leve nogle, som ere nogle og 80 
til 90 Aar gamle, kunde erindre sig saadanne Nord¬ 
lys”. □ 

Koldingbogen 1981, s. 15 
/pa 


To beretninger fra Karup 

Vi har modtaget denne rapport fra en kvinde, som bor 
sydvest for Karup. Observatøren havde været hos 
lægen om dagen, men følte sig ikke godt tilpas hen på 
aftenen den 26. april 1993 og gik derfor ud for at 
trække frisk luft. Klokken var 02.15, og kvinden sat¬ 
te sig på en stol og betragtede himlen. Her fik hun øje 
på en “dragelignende lysende genstand.” 

Observatøren blev urolig, da den lysende genstand 
langsomt bevægede sig hen mod hende. Hun skynd¬ 
te sig ind i huset, men følte sig konstant iagttaget. 

Genstanden var på størrelse med månen. Dog var 
lyset langt kraftigere, da det skar i øjnene. 

Observatøren kunne også fortælle, at hun havde 
haft en ufooplevelse i vinteren 1967, hvor hun lige 
efter at være kommet hjem (klokken ca. 21.30) hørte 
lyden af vingesus fra vildgæs. Et par minutter fulgte 
hun lyden, som gik over mod nabogården. Naturligt 
nok så hun mod nabogården, da lyden pludselig for¬ 
svandt. 

I stedet blev der tændt karrusellignende lys i den 
øverste del af en stor genstand. Den var tilsyneladen¬ 
de blevet “parkeret” af tre menneskelignende væs¬ 
ner, der kunne ses gennem et mandshøjt vindue. 

Disse væsner havde travlt med, at “stille noget an - 
som et slags studie, hvor et kamera skulle stilles op.” 
Observatøren blev ikke bange for dette syn, ikke før 
den yngste datter på 4 år begyndte at skrige og ville 
ind. Da de var kommet ind, hørte de ikke mere til 
genstanden. Observatøren spurgte datteren, hvorfor 
hun var begyndt at græde. Pigen svarede:” På grund 
af de 3 store mænd.” □ 

Martin Lyck 


Rumprøver for 
fattigmand 

Tirsdag den 20. juli lidt over kl. 2 
blev Bo Nielsen, leder af SUFOIs 
Alarmcentral, pludselig opmærk¬ 
som på et kraftigt lysskær. Hurtigt 
henne ved vinduet kunne han se en 
lysende ildkugle. Den fløj med en 
kraftig orange hale hen over himlen 
fra vest mod øst efterfulgt af dumpe 
drøn. 

Kort efter kimede telefonen med 
folk, der havde set det usædvanlige 
syn. Det interessante og spændende 
for Bo Nielsen var, at han denne 
gang selv havde set det fænomen, 
som folk ringede om. Og der var 
ingen tvivl. Det var et meteor. 

Søværnet Operative Kommando 
(SOK) i Århus fik at vide, at en 
mand fra Nordfyn kl. 02.07 havde 
set et rødt lys på himlen. Orlogskap¬ 
tajn K. A. N. Sørensen modtog kort 
efter mange meldinger om fænome¬ 
net. Bl.a. fra søværnets redningscen¬ 


tral i Norge samt fra Sverige. Politi¬ 
ets vagtcentral i Århus fik ligesom 
mange andre stationer i Jylland mel¬ 
dinger fra borgerne. 

Folk fra Århus, Fyn og Samsø for¬ 
talte også om dumpe brag, der 
skyldtes meteorittens gennembrud 
af lydmuren på vej gennem atmos¬ 
færen. Kort- og Matrikelstyrelsens 
seismologiske station i Mønsted ved 
Viborg registrerede trykbølger fra 
jordoverfladen kl. 2.13 den pågæl¬ 
dende nat, oplyste statsseismolog 
Jørgen Hjelme. 

Dr. Vagn F. Buchwald fra Dan¬ 
marks Tekniske Højskole var glad 
for de mange henvendelser og op¬ 
lysninger, som også han fik i anled¬ 
ning af observationen. Buchwald er 
en af verdens førende meteoritfor¬ 
skere og naturligvis altid interesseret 
i nærmere detaljer i sin jagt efter 
eventuelle danske meteoritter. 

Ikke mindst lederen af det nye pla¬ 
netarium i Århus, astronomen Ole J. 
Knudsen, var stærkt involveret i 


eftersøgningen af meteoritten. Efter¬ 
lysninger i dagspressen og TV-op- 
træden gav mange nye henvendel¬ 
ser. Ole J. Knudsen forsøgte at fast¬ 
lægge meteorittens bane over him¬ 
len og ikke mindst interessant - det 
eventuelle nedslagssted. Men des¬ 
værre tyder alle indsamlede data på, 
at meteoritten, hvis den nåede helt 
ned, landede med et plask i Kattegat 
nord for Røsnæs ved Kalundborg. 

Denne spændende hændelse viser 
helt tydeligt, at det vil være en fordel 
for alle involverede parter, hvis man 
får et mere formaliseret samarbejde. 
Det kunne måske sikre os fund af 
flere danske meteoritter, hvis samar¬ 
bejdet kunne intensiveres om denne 
type observationer mellem SUFOI 
og f.eks. SOK, FTK, Astronomisk 
Selskabs Meteorsektion, Dansk Ild¬ 
kugle Central, DTH, Geologisk Mu¬ 
seum, de forskellige planetarier og 
andre involverede. □ 

Ole Henningsen 

Om SUFOI 


AF PETER 
NØRGAARD 



Møde 

i september 

Det halvårlige møde i SUFOIs repræsentantskab betød denne gang, at Per Andersen 
blev ny formand for SUFOI, og Toke Haunstrup blev nyt bestyrelsesmedlem. 
Peter Nørgaard ønskede efter to år som formand at trappe lidt ned. 


Nattur over Manhattan 


Weekend-mødet begyndte lørdag 
over middag med et par spændende 
indlæg bl.a. om en bortførelsessag 
fra New York. Senere var der en ge¬ 
nerel debat om UFO-Nyt. 

Per Andersen fortalte medrivende 
om den såkaldte Linda Cortile-sag 
fra New York. I november 1989 
kontaktede Linda forfatteren Budd 
Hopkins, der bl.a. har specialiseret 
sig i hypnose som middel til at “af¬ 
sløre” fantastiske nærkontakter med 
rumvæsner. Hun kunne huske brud¬ 
stykker af en mærkelig nat, hvor hun 
havde følt sig som lammet, mens 
hun lå i sengen. Der var noget lys 
uden for vinduet eller i lokalet. Hun 
prøvede at vække sin mand, der lå i 
sengen ved siden af, men det lykke¬ 
des ikke. 

Under hypnosen fik hun bekræftet 
sin fornemmelse af, at der var sket 
noget mystisk. Hun fortalte nu, at 
hun var blevet bortført om natten af 
tre væsner, der havde “trukket” hen¬ 
de med ud gennem soveværelsesvin¬ 
duet flere etager over Manhattans 
gader. I en søjle af lys havde de taget 
hende med ud til et ventende rum¬ 
skib, der var forsvundet ned i vandet 
under en af de mange broer. Senere 
på natten blev hun bragt tilbage, 
men kunne altså ikke huske ret man¬ 
ge detaljer. 

Efterfølgende er der dukket et par 
anonyme vidner op, og Hopkins har 
oplyst, at han ligger inde med flere 
afgørende beviser, som endnu ikke 
er offentliggjort. 

Der er i det hele taget mange de¬ 
taljer i sagen, som vil blive behand¬ 
let særskilt i UFO-Nyt. Per Ander¬ 
sens indlæg på mødet gav anledning 
til en god diskussion om de påståede 
bortførelsessager og værdien af hyp¬ 
nose som konkret middel til at få dis¬ 


se “skjulte sager” frem. Sagen har 
også optaget mange forskellige ufo¬ 
interesserede i USA, og alle venter 
nu spændt på den bog, som ifølge 
Hopkins og Linda Cortile vil ud¬ 
komme senere i år. 


Ufoer i UFO-Nyt 

Sidst på eftermiddagen fortalte 
UFO-Nyts redaktør Kim Møller 
Hansen om procedurer, form og pri¬ 
oritering af indhold i vores blad. Der 
er en forholdsvis lille, fast skare af 
personer, der skriver til UFO-Nyt. 
For at SUFOI kan levere et godt pro¬ 
dukt til tiden, er der mange ting, som 
skal klappe op til deadline. I god tid 
inden da skal der fx tænkes over 
mulige illustrationer til en artikel. 
Evt. skal en af UFO-Nyts tegnere 
inddrages. 

Omtale af danske observationer 
prioriteres højt og vil typisk blive 
placeret forrest i bladet. Vi til¬ 
stræber, at det er de lokale rapport¬ 
optagere rundt om i landet, der skri¬ 
ver om de observationer, de selv har 
undersøgt. I UFO-Nyt vil læserne 
fortsat kunne finde artikler om andre 
relevante emner, som fx udenland¬ 
ske observationer, ufo-teorier, astro¬ 
nomi og rumfart, nyt om aktiviteter 
og personer i SUFOI samt bogan¬ 
meldelser. 

Vi hører fortsat meget gerne kom¬ 
mentarer fra læserne - eller forslag 
og gode råd, så UFO-Nyt kan blive 
endnu bedre. Men ét er sikkert: 
UFO-Nyt vil fortsat handle om ufo¬ 
er. 


Tak til Arne S. Pedersen 


Søndag den 12. september 1993 kl. 
9.30 et sted i København. SUFOIs 


formand bød velkommen til de 
fremmødte repræsentantskabsmed¬ 
lemmer. På programmet stod de 
sædvanlige punkter med fx godken¬ 
delse af regnskabsberetning og nyt 
budget. Regnskabsafdelingen kunne 
med tilfredshed konstatere, at 
SUFOI pt. har en rimelig økonomi, 
men at der bestemt fortsat er behov 
for flere nye faste læsere. 

Der var ingen nye på valg til re¬ 
præsentantskabet, men vi måtte des¬ 
værre sige farvel til vores flittigt 
arbejdende rapportoptager i Køben¬ 
havn, Arne S. Pedersen. På grund af 
en tur til Kina, kunne Arne ikke selv 
være til stede, men her skal lyde en 
stor tak til Arne for indsatsen gen¬ 
nem de ca. 8 år, han har arbejdet for 
SUFOI. Rapportarbejdet på Sjæl¬ 
land koordineres fremover af Karin 
Frost, Mariehøj 244, 2990 Nivå. 

Som nævnt blev næstformand Per 
Andersen valgt til ny formand for 
SUFOI. Med Pers mangeårige inter¬ 
esse for emnet og store ufo-viden 
kan SUFOI trygt se fremtiden i 
møde med Per som “kaptajn”. Per 
Andersen takkede den afgående for¬ 
mand Peter Nørgaard for godt sam¬ 
arbejde (og for et meget vellykket 
rapportoptagerkursus; red. bemærk¬ 
ning). 

Den kun 18-årige Toke Haunstrup 
blev valgt ind i bestyrelsen. Trods 
sin unge alder har Toke allerede i 4 
år været aktiv i SUFOI. Bl.a. som 
rapportoptager og med analysepro- 
jektet PADUR, der flere gange har 
været omtalt i UFO-Nyt. Toke har 
også overtaget Rapportcentralen fra 
Peter Nørgaard. Den nærmere forde¬ 
ling af ansvarsopgaver i bestyrelsen 
aftales på et efterfølgende bestyrel¬ 
sesmøde. 

Mødet forløb fint. Det næste re¬ 
præsentantskabsmøde afholdes i 
marts 1994 i Århus-området. □ 

Sidste nyt fra Polen 


Stor kugle følger bil 


Et par, Krystyna og Zbigniew B., 
kørte i bil fra Poznan til Berlin den 9. 
marts 1989. Omkring klokken 17.15 
kørte de ad rute E8 mellem Rzepin 
og Swiecko. På højre side af bilen 
var der tomme marker, og på venstre 
side var der en skov. Pludselig opda¬ 
gede Zbigniew B. en kugle over sko¬ 
ven. Kuglen havde samme hastighed 
som bilen og fløj parallelt med ve¬ 
jen. 

Med ét fløj kuglen hurtigere end 
bilen og ca. 100 m længere foran 
bilen. Kuglen var orangefarvet og 
omtrent på størrelse med en bil. 

De to vidner standsede for at se 
nærmere på dette mærkelige fæno¬ 
men. Kuglen holdt sig i samme 
afstand fra vidnerne, men skiftede til 
en mere dyb, orange farve for deref¬ 
ter at gå over i en bleg farve. Deref¬ 
ter lettede kuglen. Vidnerne kunne 
bagefter fortælle, at de hverken hør¬ 
te nogen lyd eller havde følt sig 
påvirkede af fænomenet på nogen 
måde. 

Pilot ville undgå kollision med ufo 

Den næste observation fandt sted 
den 16. maj 1980, men blev først 
registreret i 1990. Hr. Slawomir fløj 
i et letvægtsfly af typen Pirat fra 
Rudniki til Strzalkow og fra Dzialo- 
szyn til Rudniki igen. Klokken ca. 
15.00 kom han til Dzialoszyn tæt 
ved en betonfabrik, og han befandt 
sig i 800 meters højde. 

Pludselig opdagede han en “ting”, 
som fløj hurtigt op imod ham. Ufoet 
nærmede sig hurtigt hans fly og fløj 
ind foran det. Slawomir ville undgå 
en kollision med ufoet og tog farten 
af til 80 km/t og drejede af. Men ufo¬ 
et placerede sig igen foran ham kun 
100-150 meter væk. 

Ufoet var trekantformet og havde 
en grøn/brun farve. Der var intet 
cockpit. Ufoet var fuldstændig lyd¬ 
løst og efterlod sig ingen spor. Da 
letvægtsflyet var færdig med at dre¬ 
je, standsede ufoet. Pludselig fløj det 
meget hurtigt væk og forsvandt i ho¬ 
risonten. Observationen varede ca. 


30-40 sekunder. 

Ufonauter sender lysstråle mod 
jæger 

Hr. Adam Z. var på ferie i Olsztyn i 
1982. En morgen stod han tidligt op 
og tog sin riffel. Han ville på ande¬ 
jagt ved en sø i nærheden. 

Klokken fem om morgenen var 
han ved søen, men efter et stykke tid 
hørte han en mærkelig brummende 
lyd. Næsten samtidig med denne lyd 
så han en mærkelig genstand. Den 
var mørkegrå, mat og havde en jævn 
overflade. Genstanden befandt sig 
1,5-2 meter over vandoverfladen. 
Vandet lige under ufoet så ud til at 
koge! 


Observatøren følte, at nogen ob¬ 
serverede ham meget intenst. Ge¬ 
været blev pludselig meget varmt, 
og han smed det fra sig. Han vendte 
sig og lagde mærke til to væsener. 
De lignede rødbrune plastikposer, 
og de udsendte gnister, mens de 
bevægede sig. De var 1,5-1,7 meter 
høje. 

Efter et øjeblik stod væseneme 
stille. Det ene udsendte en lysstråle 
mod observatøren. I det øjeblik følte 
han, at han blev undersøgt og “op¬ 
målt”. Til sidst gik væseneme tilba¬ 
ge mod ufoet, og det forsvandt. 
Senere, da observatøren vendte til¬ 
bage til søen, så han, at ufoet havde 
efterladt sig spor i jorden samt i 
planter ved bredden. □ 




Når du fornyer 
dit abonnement... 

Omkring dette tidspunkt får du automatisk til¬ 
sendt et girokort, som du kan anvende til for¬ 
nyelse af dit abonnement på UFO-Nyt. 

Husk venligst følgende: 

$ Kuvertservice er på grund af ændrede regler 
hos postvæsenet nu obligatorisk for alle abon¬ 
nenter i Norge og Sverige. 

$5 Husk, at du selv skal skrive dit navn og 
adresse på girokortet (dit navn står på den del 
af girokortet, som SUFOI ikke modtager). 

SUFOIs eneste indtægtskilde til vores aktivite¬ 
ter er indtægterne fra UFO-Nyt. Vi er derfor 
glade for, at antallet af abonnenter vokser - 
men vi har brug for endnu flere. Alle indtægter 
går til SUFOIs arbejde. Ingen i foreningen 
modtager nogen form for løn for deres arbejde. 


AF MARTIN 
LYCK 

Dansk ufo-foto 


AF KIM 
MØLLER 
HANSEN 



Det var her på 
stranden ved 
Grønnedal, at 
Vita Jørgensen 
fotograferede 
en ildkugle 
over fjorden i 
1979.1 bag¬ 
grunden ses 
Kungnåt-fjel- 
det. (Foto: 
Bruno Jessen) 


Vita Jør¬ 
gensens første 
foto aflysfæn¬ 
omenet På det 
originale far¬ 
vefoto har 
fænomenet en 
svag lyseblå 
farve, der mod 
kanten går 
over i en mør¬ 
kere blå farve. 


Hvad viser 
billederne 
fra Grønnedal? 


.Ildkuglen stoppede op. Fra starten havde den en hale af ild efter sig, 
men den var væk, da kuglen stod stille i ca. 4 minutter..." 


En del rapporter bliver vi aldrig fær¬ 
dige med. Nye oplysninger dukker 
op. Eller ubesvarede spørgsmål ven¬ 
des påny. En af disse sager er Vita 
Jørgensens to billeder taget ved Flå¬ 
destation Grønnedal på Grønlands 
sydvestkyst først på året 1979. 

Sagen blev grundigt omtalt i 
UFO-Nyt nr. 2, 1987, men lad mig 
kort ridse hændelsesforløbet op. 

Fru Jørgensen og hendes mand 


var i 1979 ansat ved Grønlandskom¬ 
mandoen. En aften gik fru Jørgensen 
alene tur langs stranden og havde 
taget sit nye Kodak Tele Ekstra 32 
kamera med. Pludselig så hun en ild¬ 
kugle på størrelse med en håndbold 
komme med stor fart og hale efter 
sig skråt ind over Aftenfjeldet og 
Arsuk Fjord. 

Objektet standsede og stod stille i 
4 minutter. Derefter ændrede det ret¬ 



ning og forsvandt ud over Kungnåt- 
fjeldet. Inden ildkuglen forsvandt, 
nåede fru Jørgensen at tage to bille¬ 
der. 

Danske analyser 

SUFOI har haft det originale billed¬ 
materiale til rådighed, men kunne 
desværre kun få enkelte observati¬ 
onsdata fra fotografen. Vores under¬ 
søgelser fastslog, at billederne ikke 
viser det ildkuglelignende fænomen, 
som fotografen så, men nærmere et 
plankonveks “objekt”, der kunne se 
ud til at være lavet af en gennem¬ 
skinneligt materiale. Om billederne 
viser hele “objektet”, kunne vi ikke 
fastslå. 

“Objektet” kunne være en spej¬ 
ling af en lyspære i et vindue. At 
“objektet” har flyttet sig mellem de 
to billeder, kan således skyldes, at 
fotografen har flyttet sig i det rum, 
hvorfra billedet i så fald må være 



















Dansk ufo-foto 



taget. Problemet med denne forkla¬ 
ring er, at Vita Jørgensen fastholder, 
at billederne er taget udendørs nær 
stranden. Og vi har ingen grund til at 
mistro fru Jørgensen! 


Computer-analyse 

SUFOI har tidligere haft udbytte 
af at få billeder computerfotografisk 
analyseret hos Ground Saucer 
Watch (GSW) i USA. Fx var vi med 
til at afsløre nordmanden Pål Kristi¬ 
an Vaags “ufo”-foto, som avisen VG 
havde købt af ham for 10.000 Nkr. 
SUFOI sendte billedet til GSW og 
betalte for at få det analyseret. 

GSWs analyse afslørede, at “ufo- 
et” var en træmodel ophængt i en 
snor. Da Pål Kristian Vaag fik dette 
at vide, indrømmede han svindel¬ 
nummeret. 

GSWs metode er ikke ufejlbarlig, 
men i håb om, at en analyse måske 
kunne kaste nyt lys over fru Jør¬ 
gensens fotos, sendte vi dem til 
GSW. 


Som vi har oplevet før med andre 
danske fotosager, kan GSWs analy¬ 
se ikke sige noget præcist om, hvad 
fru Jørgensen egentlig har fotografe¬ 
ret. Men analysen fastslår: 

# lyset fra objektet er 
kraftigere end aftenhim¬ 
len bag bjergene 

# lyset stammer ikke fra 
et flylys, blinklys, lom¬ 
melygte, tændstik o.lign. 

# lyset er me¬ 
get tættere på 
fotografen end 
bjergene 

# lyset eller 
fotografen har 
bevæget sig 
temmelig me¬ 
get mellem de 
to billeder 

# lyset har 

samme lysstyrke og udse¬ 
ende, som en lysrefleks vil 
have. 

GSW skriver i rappor¬ 
ten, at lyset kan være en 
refleks, og at billedet let 


kan konstrueres ved at tage et foto 
gennem en glasplade eller rude, 
hvori en lyskilde reflekterer. 

Altså i det store og hele det sam¬ 
me resultat, som SUFOI i sin tid 
nåede frem til uden brug af compu¬ 
terteknik. Vi ved således stadig ikke, 
hvad fru Jørgensen fotograferede 
denne vinteraften for snart 15 år si¬ 
den. Kan nogen af læserne hjælpe 
os? □ 

På dette andet 
foto har fæno¬ 
menet bevæget 
sig og ses 
yderst til ven¬ 
stre ved billed- 
kanten. 


Distance fact¬ 
oring-teknik¬ 
ken viser ; at 
“objektet” er 
tættere på 
kameraet end 
baggrunden , 
idet “objektet” 
har et skar¬ 
pere omrids. 


Color Profd- 
ing-teknikken 
antyder ifølge 
GSW, at lyset 
er en refleks 
af en slags. 
(Foto: GSW) 

Astronomi 


AF OLE 

HENNINGSEN 



(Tegning: 
Dezsd 
Sternoczky) 


Hvor blev Planet X af? 

Findes der en 10. planet i solsystemet - Planet X? 

For nylig kunne man i astronomiske tidsskrifter læse, at jagten på Planet X nu kunne 
opgives, for der var i virkeligheden ikke noget at lede efter 


Interessen for den ukendte planet i 
vort solsystem går et godt stykke til¬ 
bage i tiden til observationer af pla¬ 
neten Uranus. Man kunne ikke få 
planetens position på himlen til at 
harmonere med de data, som man 
havde om andre planeters og solens 
tyngdepåvirkning. Derfor begyndte 
man at lede efter en anden ydre på¬ 
virkning. 

Astronomen Clyde Tombaugh 
fandt i 1930 planeten Pluto som et 
meget positivt resultat af denne ef¬ 
tersøgning. Problemet er blot, at 
Pluto er så lille, at den alligevel ikke 
helt kan forklare problemerne med 
planeten Uranus’ og til dels Neptuns 
“fejlagtige” position. Heller ikke 
Plutos nyopdagede måne Charon har 
nogen nævneværdig indflydelse på 
tingene. 

12 planeter - siger rumfolk 

Ufo-kontaktpersonerne i 1950-60 
fortalte vidt og bredt om deres opfat¬ 
telse af solsystemets opbygning incl. 
en såkaldt usynlig planet bag solen. 
Amerikaneren George Adamski for¬ 
talte - også med rumfolkene som kil¬ 
de - at der fx var i alt 12 planeter i 


vort solsystem. Det er derfor vand 
på tilhængernes mølle, når astrono¬ 
merne med mellemrum tager planet¬ 
diskussionen op igen. Ja, hvad sagde 
vi? 

Adamski fortalte i øvrigt også, at 
de ydre planeter har blomstrende ci¬ 
vilisationer samt klimaforhold og 
atmosfærer, der svarer til Jordens. 
Hans påstod endvidere, at de store 
planeter Saturn og Jupiter har langt 
lavere tyngdefelt, end vore viden- 
skabsmænd har antaget. Derfor må 
vor forklaring på begrebet tyngde¬ 
kraft på en eller anden måde være 
forkert, var hans konklusion. 


Hvad med tyngdekraften? 

I den forbindelse vil det være 
spændende at få forklaret, hvorledes 
disse planeter kan fastholde de man¬ 
ge måner i banerne, hvis planeternes 
tyngdekraft er “langt lavere”. Astro¬ 
nomernes opdagelser samt data le¬ 
veret af de senere årtiers rumsonder 
harmonerer heller ikke med blom¬ 
strende civilisationer på de ydre pla¬ 
neter. Måske mere med en blom¬ 
strende fantasi! 


Fortsæt eftersøgningen 

Amerikaneren Bob Harrington fra 
U.S. Naval Observatory i Was¬ 
hington D.C. fremlagde ved et fore¬ 
drag i London i efteråret 1991 resul¬ 
taterne af sine flerårige studier vedr. 
Planet X. Han konkluderede, at der 
nok kun var 50 procents chance for, 
at planeten eksisterede. Men han 
mente, at det også var nok til at fort¬ 
sætte eftersøgningen. 

Harringtons beregninger tydede 
på, at der burde ligge en planet, der 
er fire gange så stor som Jorden, i en 
bane helt forskellig fra de øvrige 
planeters bane om Solen. Den skulle 
have en meget større banehældning 
og burde ligge i en meget langstrakt 
bane om Solen. 

Bob Harrington forsøgte i lang tid 
at finde Planet X fra et observatori¬ 
um i New Zealand. Herfra skulle der 
være optimale betingelser for at 
observere den del af himmelen, hvor 
planeten efter Harringtons mening 
burde findes. Men forgæves. Ikke 
det mindste tegn viste sig. 

IRAS så ingen planet 

Det var nu heller ikke så mærkeligt, 

kommenterede den engelske astro¬ 
nom Michael Rowan-Robinson, der 
var tilhører ved Harringtons fore¬ 
drag. Planeten burde nemlig i givet 
fald være blevet opdaget af satellit¬ 
ten IRAS - der i 1983 afsøgte 70% af 
himlen forkilder til infrarød varme¬ 
stråling. Man fandt flere hundrede 
tusinde nye infrarøde kilder, men 
ingen af dem havde bevæget sig. Det 
så man, da optagelserne blev sam¬ 
menlignet med andre registreringer, 
der blev foretaget måneder senere. 
Og det ville et nært objekt som en ny 
planet have gjort! 

Til gengæld har astronomerne fun¬ 
det to småobjekter i yderkanten af 
solsystemet. Disse “miniplaneter”, 
der formentlig består af snavset is, 
har fået de astronomiske betegnelser 
1992QB1 og 1993FW. Men de har 
heller ikke indflydelse på beregnin¬ 
gerne. 

Påvirkning fra Oort-sky? 

Man har så forsøgt sig med andre 
forklaringer på Uranus’ spøjse bane¬ 
opførsel. Den kunne måske skyldes 
en påvirkning fra den fjerne Oort- 
sky. Denne stofansamling omgiver 
hele vort solsystem og er i rummet 
placeret meget langt ude på den 
anden side af planeten Plutos bane. 
Der er tale om et område med en 
kæmpemæssig samling af mindre og 
større objekter som f.eks. støv, sten 
og kometer. Fra Oort-skyen stammer 
de kometer, som af og til passerer 
Jorden. Og måske kunne den store 
stof ophobning selv på lang afstand 
påvirke planetbaner. 

Glem Planet X 


Her i efteråret 1993 offentliggjorde 
E. Myles Standish fra Jet Propulsion 
Laboratory i Pasadena i Californien 
en ny analyse. Den konkluderer, at 
der nu ikke længere er grund til at 
lede efter Planet X. 

De data, som rumsonden Voyager 
har sendt tilbage til Jorden, er tem¬ 
melig nøjagtige og har bevirket, at 
man har måttet foretage ganske små 
korrektioner af de store planeters 
størrelsesangivelser. Og hvis man 
som Myles Standish anvender disse 
nyeste data, så passer baneberegnin- 
geme og positionerne for Uranus og 
Neptun tilsyneladende igen. 

- Altså indtil videre! □ 


Konferencer 

I august i år holdt de såkaldte skeptikere en konference i England. 
Under overskriften “Den 5. Europæiske Skeptiker Konference” afholdt 
man igennem 3 dage ved Universitetet i Keele en række foredrag om alt 
det overnaturlige, og hvorfor der ikke er realiteter bag sådanne fæno¬ 
mener. 

Det meste af konferencen var helliget naturmedicin med indlæg af 
bl.a. redaktøren af Nature, John Maddox, og Dr. Willem Betz fra Bel¬ 
gien, der talte om forfalskninger inden for medicinen. Af øvrige indlæg 
kan nævnes Paul Kurtz fra CSICOP i USA, der talte om væksten i anti- 
videnskaberne og Dr. Susan Blackmore fra England, der talte om nær- 
død-oplevelser ud fra et kritisk synspunkt. Der var ingen foredrag om 
ufoer. 

Er man mere til det ukritiske må kongressen i begyndelsen af decem¬ 
ber i Las Vegas lige være sagen. Her vil man kunne høre en lang række 
af de kendte - og i nogle tilfælde berygtede - personligheder inden for 
ufologien. Wendelle Stevens, der ikke just er kendt for sin kritiske hold¬ 
ning, vil vise nogle fotos fra sin store samling. Johannes von Buttlar fra 
Tyskland (ditto) og A.J. Gevaerd fra Brasilien skal også på podiet. Men 
listen af foredragsholdere omfatter også talere som dr. James Harder, dr. 
David Jacobs og dr. John Mack. 

Foruden ufologeme vil en række kontaktpersoner optræde på slap 
line i Las Vegas. For eksempel den kendte Charles Hickson, der angi¬ 
veligt blev bortført i 1973 i Pascagoula, Mississippi. Hvad de fleste dog 
ikke ved er, at han fortsat mener, at han er i kontakt med rumfolk. Også 
Kathy Davis fra Budd Hopkins’ bog “Intruders” samt Leah Haley og 
Licia Davidson vil fortælle om deres bortførelser. □ 

KILDE: Personlig korrespondance 
/pa 




Is Disketteservice 


r alle sine læsere en disketteservice. Fire gange om 
året får du en diskette med følgende: 

• Allerede et stykke tid inden UFO-Nyt udkommer, får du alle 
teksterne i bladet på elektronisk form. Disse bliver lagt i en 
rugervenlig database, så du nemt kan bladre rundt i 
teksterne og søge efter bestemte ord mv. 


• Du får også alle de tekster, som der hver gang ikke bliver 
til i det aktuelle UFO-Nyt. 


• På disketterne følger også helt aktuelle oversigter over alle 
observationer indberettet til SUFOI (både dBase og almindelig 
tekstformat). 


• Med SUFOIs elektroniske leksikon, der jævnligt opdateres og 
udvides, får du en enestående adgang til en masse oplysninger 
om SUFOI, observationer og ufoemnet generelt. 

• Til sidst - men ikke mindst - udsendes der jævnligt PC pro¬ 
grammer på disketterne. Det kan fx være inden for astronomi, 
astrologi, biorytmer mv. 

Når du fornyer dit abonnement på UFO-Nyt, kan du samtidig 
indbetale 1994-prisen for disketteservicen på kr. 120. Husk, det 
er en forudsætning, at du har abonnement på UFO-Nyt. 

Vi leverer alle gængse PC disketteformater - husk at anføre 
hvilket format du ønsker (3.5” eller 5.25”). 

Astronomi 


AF KIM 
HORSEVAD 



Kig på himlen 

Astronomiske fænomener i tidsrummet 15. november 1993 til 15. februar 1994 


Total måneformørkelse 


Den 29. november er vi i Danmark 
så heldige at have mulighed for at 
opleve en total måneformørkelse. 
Totaliteten er synlig i hele sin ud¬ 
strækning over hele Danmark. 
Månen står op kl. 1517, og den par¬ 
tielle del af formørkelsen begynder 
kl. 0540 den 29. november. Totalite¬ 
ten varer fra kl. 0702 til kl. 0750. 
Månen går ned kl. 0815, og Solen 
står op kl. 0813. Man kan så blot 
håbe på bedre vejr ved denne begi¬ 
venhed end ved forårets partielle 
solformørkelse, som praktisk talt 
druknede i skyer! 

Måneformørkelsen har sammen¬ 
hæng med en anden begivenhed, 
nemlig en partiel solformørkelse den 
13. november. Denne er dog kun 
synlig på Antarktis og dele af Syda¬ 
merika og Australien. 

Planeterne 


Merkur. I dagene omkring den 22. 
november er der meget gode mulig¬ 
heder for at iagttage solsystemets 
inderste planet. Merkur er egentlig 
ikke lyssvag. Den er blot så tæt på 
solen, at den sædvanligvis ikke er til 
at observere mod en rigtig mørk 
himmel. Den 22. november har man 


dog chancen, idet Merkur denne 
dato står op 2 timer og 15 min. før 
Solen. Merkur står op kl. 0550, 
medens Solen først står op kl. 0801. 

Merkur skal findes på den sydøst¬ 
lige himmelsfære. Man kan nogle 
dage i forvejen notere sig den ret¬ 
ning, hvor Solen står op. Merkur vil 
da (med meget lille afvigelse) kunne 
findes i samme retning. 

Venus. Indtil slutningen af no¬ 
vember kan Venus også findes på 
morgenhimlen. I midten af novem¬ 
ber står Venus og Merkur meget tæt 
på hinanden. Ved slutningen af må¬ 
neden står Venus op kl. 0631. 

Jupiter. Jupiter nærmer sig sin 
opposition og kan derfor ses på mor¬ 
genhimlen. I midten af november 
står Jupiter op kl. 0541, mens den i 
slutningen af december står op alle¬ 
rede kl. 0321. Der er derfor også 
gode muligheder for at iagttage 
Jupiters fire store måner. Disse kan 
dog kun ses i en kikkert. Egentlig 
har disse måner (lo, Europa, Gany- 
medes og Callisto) hver for sig lys¬ 
styrke nok til at kunne ses fra Jorden 
uden brug af kikkert. Det er pga. af 
Jupiters stærke lys, at man bliver 
nødt til at anvende kikkerten. 

Den 10. december kan Jupiter 
relativt nemt findes 4 grader nord for 
Månen. 


Saturn. Selv om Saturn for længst 
har overstået sin opposition, kan den 
stadig ses på aftenhimlen. Ved slut¬ 
ningen af januar er det dog ved at 
være slut, idet planeten går ned, in¬ 
den det bliver rigtigt mørkt. 


Meteorer 


Perseideme. Augustsværmen Per- 
seiderne druknede nærmest i regn 
trods de gode forudberegninger an¬ 
gående maximumsrater. I øvrigt lig¬ 
ger det nu klart, at der ikke var tale 
om nogen egentlig meteorstorm, 
men forøgelse af maximumsraten til 
formodentlig det 5-dobbelte af det 
normale. 

Geminideme. Stjemeskudssvær- 
men Geminideme optræder omkring 
den 14. december, og maximumsra¬ 
ten ligger omkring 60 meteorer pr. 
time. Meteorerne i denne sværm sy¬ 
nes at stråle ud fra et område i stjer¬ 
nebilledet Tvillingerne. 

Quadrantideme. Quadrantider- 
ne kan ses først i januar med maxi- 
mum den 3. januar. Der er mulighed 
for at se op til 110 meteorer pr. time. 
Radianten ligger i et område mellem 
Bootes (Bjømevogteren) og Karls¬ 
vognen. □ 

En ufologs dobbeltliv 

Gennem tiden har en del forskellige personligheder markeret sig inden for ufo¬ 
verdenen. En af disse er den canadiske ingeniør Wilbert B. Smith. 

Det siges bl.a. om Wilbert B. Smith, at han var leder af et officielt ufoprojekt i 

Canada (Project Magnet). 

Nogle hævder endda, at der var mystiske omstændigheder ved hans død for 30 år 
siden. Men hvad gemmer der sig egentlig bag myten Wilbert B. Smith? 


Ufointeressen vækkes 


Wilbert B. Smith blev født i Leth- 
bridge, Alberta, i 1910, og han tog 
en uddannelse som elektroingeniør 
ved University of British Columbia. 
Ef-ter en kort årrække hos en radi¬ 
ostation, blev Smith i 1939 ansat ved 
det canadiske transportministerium 
(Department of Transport, DOT), 
hvor han igennem det meste af sit liv 
arbejdede med atmosfæriske proble¬ 
mer. 

Sidst i 1940erne begyndte Smith 
at modtage, hvad han mente var 
mentale budskaber fra rumfolk. 
Mens han holdt dette hemmeligt, 
begyndte han at sætte sig ind i ufo¬ 
emnet. Blandt andet læste Smith en 
artikel skrevet af Keyhoe i 1950 
samt Frank Scullys klassiske bog 
“De flyvende tallerkener”. 

Smith spekulerede over, om ufo¬ 
erne mon benyttede en form for 
magnetiske bølger, og i efteråret 
1950 besøgte han Keyhoe i Was¬ 
hington. Keyhoe, der var journalist 
med flyvning som speciale, og 
Smith kom godt ud af det med hin¬ 
anden, selv om Keyhoe var noget 
mere skeptisk over f or Scullys beret¬ 
ninger om nedstyrtede ufoer end 
Smith. 

Senere samme år besøgte Smith 
fysikeren Robert Sarbacher, der var 
konsulent for det amerikanske luft¬ 
våben. Smith spurgte Sarbacher, om 
den amerikanske regering var i 
besiddelse af stykker fra ufoer. Det 
bekræftede Sarbacher og tilføjede, 
at “det er ret sikkert, at det ikke kom¬ 
mer fra jorden.” 

Forskning hos DOT 

Da Smith vendte tilbage til DOT, 
startede han sammen med andre 
ansatte projekt Magnet, der skulle 
fremskaffe data af høj kvalitet om 


ufoer. Der har været forskellige 
meninger om, hvorvidt dette var et 
officielt DOT projekt. Flere mener, 
at det var tilfældet, og Smith fik da 
også overtalt sin chef til, at gruppen 
måtte benytte faciliteterne hos DOT. 
På den anden side foregik gruppens 
arbejde uden for normal arbejdstid, 
hvilket antyder, at projektet ikke 
havde nogen egentlig officiel status. 

I 1952 steg antallet af ufoobserva¬ 
tioner kraftigt bl.a. fra canadiske pi¬ 
loter, og den canadiske regering 
besluttede at starte en hemmelig un¬ 
dersøgelse med kodenavnet “Project 
Second Storey” Lederen af under¬ 
søgelsen var O.M. Solandt, og Wil¬ 
bert B. Smith deltog i møderne som 
repræsentant for DOT. 

Desværre var Smith den eneste i 
gruppen, der reelt interesserede sig 
for ufoer, og resultaterne af “Project 
Second Storey” blev stort set ikke 
andet end en række møder. Til gen¬ 
gæld forsatte Smith sit private pro¬ 
jekt Magnet, og i 1953 skrev han til 
Keyhoe, at projektet arbejdede med 
at færdiggøre en rapport. 

Smith skrev, at “vi vil komme 
med konklusionen, at tallerkenerne 
sandsynligvis er fremmede rumski¬ 
be, idet der ikke er nogen anden for¬ 
klaring, der passer med vores data”. 
Det blev da også konklusionen i den 
endelige rapport. 

Sporingsstation 

Noget overraskende godkendte 
Smiths overordnede hans ansøgning 
om at få udstyr til en elektronisk 
sporingsstation, der skulle registrere 
ufoaktiviteter med forskellige in¬ 
strumenter. Forskellige videnskabs- 
mænd hjalp Smith med at etablere 
stationen, men det skete al sammen i 
deres fritid. 

Sporingsstationen fik de store 
overskrifter frem i aviserne, og det 


faktum, at staten havde lånt projek¬ 
tet instrumenter, fik pressen til at 
overdrive statens engagement. Spo¬ 
ringsstationen blev “lukket” i august 
1954. Det blev også enden på 
Smiths videnskabelige arbejde med 
ufoerne. 

Siden har disse eksperimenter væ¬ 
ret misbrugt af mange ufologer til at 
“bevise” et officielt canadisk enga¬ 
gement i ufoforskningen. Det sene¬ 
ste eksempel er desværre dansk, idet 
H.C. Petersen i bladet “UFO Kon¬ 
takt” skriver, at “snart efter de første 
nedstyrtninger, startede i USA og 
Canada et fælles forskningsprojekt 
under ledelse af canadieren W.B. 
Smith gående ud på, at løse gåden 
omkring ufoerne fremdriftssystem” 
(UFO Kontakt, nr. 2, 1993). 

“UFO Kontakt” omgås dermed 
sandheden noget lemfældigt. For det 
første var der ikke tale om noget fæl¬ 
les projekt mellem USA og Canada, 
og for det andet var der ikke tale om 
et egentligt officielt projekt, selv om 
Smith lånte statens udstyr. Desværre 
er eksemplet ikke enestående for 
“UFO Kontakt”. 

Kontakter 


Efter disse videnskabelige eksperi¬ 
menter kastede Smith sig derefter 
over kontaktpersonerne. Han læste 
Adamskis første bog og slugte det 
hele råt. Desuden kom han i kontakt 
med Frances Swan i Maine. Hun 
mente, at hun var i kontakt med “Det 
universelle forbund af planeter” 
gennem automatisk skrift. Smith 
besøgte Swan for at stille en række 
spørgsmål om de fremmede. Bl.a. 
bad han gennem Swan de fremmede 
om at udsende en radiomeddelelse 
på et bestemt tidspunkt. Meddelel¬ 
sen udeblev dog. 

En sikkerhedsofficer fra den ame¬ 
rikanske flåde besøgte på et tids- 


AF PER 
ANDERSEN 

punkt også Frances Swan, og Smith 
fandt dette mærkeligt. Han bad Key- 
hoe om at finde ud af, hvad der var 
sket. Det viste sig, at officeren hed 
John Hutson, og han havde besøgt 
Frances Swan på grund af hendes 
påståede evner. Angiveligt forsøgte 
Frances Swan at sætte Hutson i tran¬ 
ce, for at han kunne komme i kon¬ 
takt med rumfolkene, men det mis¬ 
lykkedes. 

Smith betragtede de psykiske 
meddelelser fra rummet som viden¬ 
skabelige sandheder, og han be¬ 
gyndte at undersøge en række kon¬ 
taktpersoner. Han blev mere og mere 
overbevist om, at de alle var i kon¬ 
takt med rumfolkene. 

Smith udtalte, at “folkene derude 
fra har udvist stor tålmodighed og 
forståelse for at fjerne de fordomme 
og forkerte antagelser, som jeg har 
opbygget gennem mange år. For 
første gang i mit liv begyndte jeg at 
forstå den grundliggende enhed i 
universet og alt, hvad det indehol¬ 
der. Videnskab, filosofi, religion, 
erkendelse og energi er alle facetter 


af den samme juvel. Før end nogen 
af disse facetter kan blive forstået, 
må man erkende selve formen på ju¬ 
velen.” 


De sidste år 


I 1957 blev Keyhoe formand for den 
amerikanske ufoforening NICAP 
(National Investigation Committee 
on Aerial Phenomena), og Smith 
blev en af de mange videnskabs- 
mænd og ingeniører tilknyttet orga¬ 
nisationen. Men NICAP forsøgte at 
holde en saglig og undersøgende 
linie, og i 1958 førte det til et brud 
med Smith. Smith sagde fra, fordi 
han ikke et øjeblik var i tvivl om de 
besøgendes realitet. 

Smith havde allerede i 1956 opret¬ 
tet en lokal ufogruppe i Ottawa, som 
regelmæssigt var ude for at kikke 
efter rumskibe. Han fortsatte sin 
interesse for den mere metafysiske 
side af ufoerne frem til 1962, hvor 
han døde afkræft den 27. december. 

□ 


Korrektion 

I UFO-Nyt nr. 3 1993 bragte vi på side 17 en anmeldelse af den 
engelske video “Undeniable Evidence”. 

Vi fik udnævnt Colin Andrews til filmens gennemgående figur. 
Dette er ikke korrekt. 

Den gennemgående figur i filmen er en helt anden person med 
navnet Andrew Collins. 

Vi beklager. 


Nye fejlkilder på vej 

Firmaet Bell Helicopter i USA har nu udviklet et nyt ubemandet fly 
(UAV = Unmanned Air Vehicle), der bliver kaldt for Eagle Eye. 
Bestillingen er kommet fra det amerikanske forsvarsministerium, og 
de første tests og demonstrationer af flyet begyndte i april i år. 

Hvis alt går efter planen, vil disse ubemandede fly snart blive instal¬ 
leret på et stort antal skibe i flåden. Med “unaturlige” bevægelser 
som hurtige skift i hastigheder og retninger må ufologeme nok imø¬ 
dese endnu en kilde til fejlobservationer. 

KILDE: UFO Magazine , Vol. 12, No. 1 
/pa 


KILDER: 

Fate, juli 1992 
UFO Kontakt, 1993, nr. 2 
David M. Jacobs: The UFO Contro- 
versy in America, Signet, 1976 
Margaret Sachs: The UFO 
Encyclopedia, Corgi, 1981 
Ronald D. Story: The Encyclopedia 
ofUFOs, New English Library, 

1980 


Ring 

til 

SUFOI 

Alarmcentral og 
information 
Tlf.: 8628 9061 

Foredrag 
Tlf.: 8680 1315 


Ufomøder 

i 

København 

SUFOls ufogruppe i 
København holder 
jævnligt møder, 
hvor vi ser videoer 
om ufoer og lignen¬ 
de emner, diskuterer 
de nye observatio¬ 
ner i området samt i 
øvrigt hygger os. 



Er du interesseret, 
så kontakt Per 
Andersen på telefon 
31 71 96 64 for 
yderligere oplysnin¬ 
ger om det næste 
møde. 

Gå efter alt, 
der glimter 

Kommentar til artiklen "Eksisterer ufoerne?" af Toke Haunstrup 
bragt i sidste nummer af UFO-Nyt. 


Uden at skulle tage stilling til, om 
ufoerne er et fysisk fænomen eller 
ej, vil jeg gerne i det følgende give et 
eksempel på, hvad der måske skete i 
Sovjetunionen, da man her brugte 
den af TH omtalte bevisførelse. 

Scenen er Efterretningskontoret i 
Moskva for “Amerikanske militære 
anliggender”. Året er 1988. Perso¬ 
nerne er Generalstabschefen (G), og 
Efterretningsagenten (E). 

G: “Fortæl mig så, hvad du fik ud 
af dit seneste ophold i USA.” 

E: “Vi har fået opsnuset, at ameri¬ 
kanerne har et super-avanceret fly 
under udvikling. Det går under be¬ 
tegnelsen ‘Stealth’, og er beregnet 
til at overvåge krigszoner fra stor 
højde.” 

G: “Hvad har I fundet af beviser?” 

E: “Vi har taget fotos af alle de fly, 
som starter og lander på militærba¬ 
sen, hvor de udvikler flyet.” 

G: “Hvilke af disse fotos er så af 
Stealth?” 

E: “Ja, faktisk er 
kun ca. 4 % af bille¬ 
derne af Stealth. Res¬ 
ten er af andre fly, 
som letter og lander.” 

G: “Når der er så få 
fotos af den formode¬ 
de maskine, er jeg 
ikke sikker på, at vi 
overhovedet kan ac¬ 
ceptere det som bevis. 

Hvordan kan du med 
sikkerhed bevise, at 
det er Stealth?” 

E: “Ja, jeg...” 

G: “Der ser du, det 
kan man aldrig være 
helt sikker på! Hvad 
har I ellers af bevi¬ 
ser?” 

E: “Faktisk er det 
mest bemærkelses¬ 


værdige ved flyet, at det ikke kan 
registreres på radar.” 

G: “Ikke registreres, jamen det er 
da umuligt!” 

E: “Slet ikke. Flyet er konstrueret 
således, at der ikke er nogen flader, 
som kan kaste radarbølgeme tilba¬ 
ge, og derudover er overfladen be¬ 
klædt med et ‘blødt’ stof, som heller 
ikke kaster noget signal tilbage.” 

G: “Det lyder mærkeligt, hvordan 
kan I kontrollere det?” 

E: “Vi kan visuelt se flyet, men 
kan samtidig ikke registrere det på 
vores mobile radar, vi havde i nær¬ 
heden af flybasen.” 

G: “Radaren lyver aldrig. Jeg ved 
ikke, hvad I har set, men jeg tror, I 
har forvekslet nogle informationer 
eller indstillet radaren forkert!” 

E: “Nej det er umuligt.” 

G: “Jeg kan ikke lide denne sag. I 
siger, I kun har ganske få billeder af 
noget meget hemmeligt, som I ikke 


engang kan se på radaren. Jeg har en 
god forklaring. Den findes slet ikke! 
Det er et stort blålys, som amerika¬ 
nerne har fundet på, for at vi endnu 
engang skal sprænge vores forsvars¬ 
budgetter og yderligere udhule vo¬ 
res økonomi. Glem alt om det, I på¬ 
står at have fundet, og lad os så kom¬ 
me videre til noget mere realistisk!” 


Efterskrift 


To år senere blev Stealth brugt med 
megen succes af amerikanerne i 
Golfkrigen. Den var usynlig for 
fjendens radar og gav USA et stort 
fortrin over for blandt andet de sov¬ 
jetisk byggede våben. 

Morale: Gå efter alt, der glimter, 
vel vidende at det ikke er guld alt 
sammen. □ 



AF ERLING 
HEGELUND 

Astronomi & Rumfart 


AF OLE 

HENNINGSEN 



Gentagne radi¬ 
okommandoer 
fra kontrol- 
rummet i Jet 
Propulsion 
Laboratory i 
Pasadena gen¬ 
oprettede ikke 
kontakten til 
Mars Observer. 
(Foto: NASA) 


Sådanne fotos 
har overbevist 
Mars-forsker- 
ne om y at der 
flød vand på 
planeten i for¬ 
tiden. Men 
egentligt liv 
har man end¬ 
nu ikke fundet 
beviser for. 
(Foto: NASA) 


Mars-forbier 

Det blev ikke til gode nye Mars-billeder og andre interessante data i denne omgang. 
Om natten den 22. august blev der fra Jet Propulsion La bo rato ry i Pasadena i USA 
sendt radiosignaler til rumfartøjet Mars Observer for at sætte tryk på raketbrænd¬ 
stoffet og dermed klargøre til opbremsningen 2 dage senere. 

Rumsonden skulle være gået ind i en bane omkring planeten Mars i ca. 400 

kilometers højde. 


NASA mistede kontakten 


Men JPL fik ikke kontakt med far¬ 
tøjet. Hvad der egentlig skete med 
Mars Observer, er uvist. Vigtige dele 
af teknikken må være brudt sam¬ 
men, og sonden kan nu være gået i 
en bane om Mars eller videre ud i en 
bane omkring Solen. Da fartøjet var 
programmeret til selv automatisk at 
tage kontakt med jordkontrollen 
efter 5 døgns forløb, var man for¬ 
ståeligt nok meget spændte i Cali¬ 
fornien sidst i august. Men des¬ 
værre. Ikke en lyd. 



Sådan går det jo af og til med 
meget store og ambitiøse projekter i 
vor teknologiske tidsalder. JPL har 
senere sendt en lang række radio¬ 
kommandoer, som måske kunne ak¬ 
tivere sondens instrumenter, men 
anstrengelserne har hidtil været for¬ 
gæves. 



Alternativ pressekonference 

En del mennesker tror ikke på, at 
den i øvrigt højt udviklede teknik 
kan slå fejl på afgørende tidspunkter. 
Fantasien har derfor frit spil - også i 
denne sag. Den kom så rigeligt til 
udtryk under en såkaldt “alternativ 
pressekonference” uden for Jet Pro¬ 
pulsion Laboratory sidst i august 
måned. Her påstod en gruppe Mars- 
interesserede, at NASA selv havde 
slukket for rumsonden for at undgå, 
at den skulle opdage spor af liv på 
Mars. 

Gruppen mener, at de pyramide¬ 
formede formationer, som blev op¬ 
daget af rumsonden Mariner 9 i 
1972 og ikke mindst det efterhånden 
så berømte “Mars-ansigt” og en 
“ruin-by”, er bevis for, at der har 
været intelligent liv på den spænd¬ 
ende røde planet. Måske kunne man 
så tilføje, at det nu nok havde været 
nemmere og billigere - set fra et 
amerikansk skatteydersynspunkt - at 
lade være med at opsende en rum¬ 
sonde og i stedet lade den dø i det 
amerikanske rumbureaukrati. Må¬ 
ske kunne NASA oven i købet have 
fået nye bevillinger og øget støtte i 
befolkningen, hvis man virkelig 
kunne påvise spor efter noget så 
spændende som gamle civilisationer 
på Mars. 

NASA i knibe 


Og NASA trænger vir¬ 
kelig til medvind. Man 
behøver blot minde om 
problemerne med Hubb- 
le-rum-teleskopet og de 
dårlige antenneforhold 
for rumsonden Galileo. 
Dertil kommer en mis¬ 
lykket opskydning af en 
Titan-raket i august, 


hvor man mistede en militær last til 
en pris af 1 milliard dollars. Hvis 
Mars Observer var gået i den kor¬ 
rekte bane omkring Mars og havde 
sendt billeder tilbage, kunne vi ellers 
have fået de hidtil bedste fotos fra 
denne planet. 

Clementine til Månen 


Til gengæld er der spændende nyt 
for alle Måne-interesserede. NASA 
har i samarbejde med det amerikan¬ 
ske forsvarsministerium foreløbig 
planlagt at opsende en ny måneson¬ 
de den 24. januar 1994. Månesonden 
Clementine skal være i kredsløb i 2 
måneder i en bane helt ned til ca. 425 
km over Månens overflade. Herefter 
sættes kursen videre mod asteroiden 
Geograf os, som den også skal forbi 
på sin rejse ud i rummet. 

Opløsning på 10 m 

Med nye kameraer og andre instru¬ 
menter om bord på Clementine reg¬ 
ner NASA med at kunne hente nye 
data hjem om Månens geologi. Og 
de nye fotos fra hele Månens over¬ 
flade skulle gerne være med en op¬ 
løsning helt ned til omkring 10 
meter. Så alle måneboere: Giv agt. 
Og se så at få dækket siloerne og 
fabriksanlæggene til igen! □ 

Verden er skør, 
men alligevel... 


Danmark er blevet velsignet med et 
nyt blad. Ja, velsignet er vel så 
meget sagt, for det er et medlem af 
den bladfamilie, som tæller så “res¬ 
pekterede” publikationer som Natio¬ 
nal Enquirer og Weekly World 
News. Blade som lever højt på at 
bringe fantastiske historier, som 
helst ikke må have alt for meget hold 
i virkeligheden. 

Historierne i disse blade er meget 
karakteristiske. De handler altid om 
videnskabelige opdagelser, tekniske 
frembringelser eller sygdomstilfæl¬ 
de af en så enestående art, at man 
aldrig har set noget lig¬ 
nende. Man kan så i 
parantes bemærket un¬ 
dre sig over, at der 
aldrig er andre blade 
eller aviser, der har så 
meget som hørt om dis¬ 
se enestående opdagel¬ 
ser. 

Til at bakke histori¬ 
erne op og tilføje et vist 
skær af autoritet, har 
man så en lang række 
forskere som alle sam¬ 
men er verdenskendte, 
højt anerkendte, autori¬ 
teter eller lignende. De 
nævnes ved navn, men 
sjovt nok hører man al¬ 
drig om de universite¬ 
ter, forskningsinstitut¬ 
ter eller andre organi¬ 
sationer, de nødvendig¬ 
vis må tilhøre. Hvis 
man endelig gør, er det 
som regel et institut, 
der ikke eksisterer. 

Det nye blad hed¬ 
der “En Skør Skør Ver¬ 
den” (ESSV), og jeg 
blev første gang op¬ 
mærksom på det, da en bekéndt stak 
det op under næsen på mig, og sagde 
noget i retning af: “Du som er så 
interesseret i mærkelige ting - har du 
set det her nye blad? - Er det ikke 
sjovt?” 


Min første reaktion var: “Jo, det 
ser da meget skægt ud,” men da jeg 
havde læst nogle sider, synes jeg 
ikke, der var meget at grine af. Hi¬ 
storierne og reportagerne i ESSV er 
så langt fra at være seriøse og lødige, 
at hvert nummer af bladet burde sæl¬ 
ges som en novellesamling. 

Der er naturligvis intet galt med 
novellesamlinger, men når de postu¬ 
lerer at være lig med virkeligheden, 
så er det et problem. Det er ikke 
nemt at blive taget alvorligt, når man 
beskæftiger sig med mærkelige fæ¬ 
nomener, men det er bestemt ikke 


blevet nemmere, efter ESSV er 
kommet til. 

Ethvert forsøg på at føre en seriøs 
debat om uforklarlige fænomener, 
søslanger, ufoer eller lignende, vil 
køre totalt af sporet i samme sekund, 


nogen nævner ESSV. Skeptikere vil 
bruge det som et bevis på manglen¬ 
de lødighed hos dem, som forsøger 
at forske i et fænomen. Mens det vil 
fjerne enhver form for kritisk sans 
hos dem, der tror på de forskellige 
historier. 

I det følgende skal jeg give nogle 
eksempler på kvaliteten af journali¬ 
stikken i ESSV. Det vil forhåbentligt 
vise, hvilken grad af pålidelighed 
man kan tillægge bladets historier. 

Nogle af ESSV’s yndlingshistori- 
er handler om kæmpemæssige in¬ 
sekter, som er dukket op forskellige 
steder i verden. Således 
kan man i nr. 1/1992 læse 
om en 120 cm lang græs¬ 
hoppe, mens man i nr. 
7/1993 får historien om et 
møl, der er stort nok til at 
ødelægge et fyrtårn. I dis¬ 
se artikler skrives en hel 
del om mutationer, men 
uanset hvor meget insek¬ 
ter muterer, så bliver de 
aldrig til sådanne kæmper. 
Insekterne trækker nemlig 
vejret ved hjælp af trache- 
er, hule rør, som bringer 
ilten ud i alle dele af deres 
krop. Tracheer er et glim¬ 
rende system, hvis man 
vel at mærke er lille. Dyr i 
den størrelse, som angives 
her, ville simpelt hen blive 
kvalt. 

De mest irriterende hi¬ 
storier er i mine øjne dem, 
hvor historien er så hurtigt 
og løst skrevet, at den ikke 
engang passer med illu¬ 
strationen. I nr. 3/1993 
kan man således læse om 
gelemanden, som ikke har 
nogen knogler i kroppen. 
Hvad så med de knæ, man tydeligt 
kan se på billedet af ham? Eller hvad 
er det så, som tydeligt aftegner sig i 
hans hænder og fødder? Endelig vil 
jeg også gerne vide, hvordan denne 
gelemand kan trække vejret. Uden 



AF LARS 
THOMAS 

en solid brystkasse kan et menne¬ 
skes lunger nemlig ikke fungere. 

Nogle gange er historierne mere, 
end virkeligheden kan klare. Så kan 
man jo heldigvis tage filmen til 
hjælp. I nr. 3/1993 kan man for 
eksempel læse om en stakkels mand, 
der lider af en mystisk sygdom, som 
har fået huden og kødet på hans 
ansigt til at smelte. Historien illu¬ 
streres med to billeder af den stak¬ 
kels mand - før og efter. Sjovt nok er 
“efter” et billede af Vincent Price i 
hans maskering som The Abomi- 
nable Dr. Phibes i filmen fra 1971 af 
samme navn. På samme måde er en 
historie i nr. 7/1993 om en varulv i et 
planetarium i Madrid, sjovt nok illu¬ 
streret med et billede af Lon Chaney 
i sin maskering som varulv i den 
gamle klassiske gyserfilm “Var¬ 
ulven”. 

ESSV er ikke stort bedre, når det 
drejer sig om mere håndfaste facts. 
Enten bliver derpyntet på dem, så de 
bliver mere dramatiske, eller også 
passer de simpelt hen ikke. 

I nr.3/1993 kan man læse om en 
mand, der har fundet et amerikansk 
flag indridset i en klippevæg i en 


hule i Blue Ridge Mountains. Det er 
for så vidt OK, hvis ikke det havde 
været, fordi billedteksten påstår, at 
flaget er fundet i Montana. Blue 
Ridge Mountains ligger i Virginia. 

I det tidligere nummer er det en 
historie om langspyt, der må holde 
for. I følge Guiness Rekordbog 1993 
er verdensrekorden i langspyt 14,5 
meter. Denne rekord har siden 1982 
tilhørt en vis Randy Ober. Så er det 
da fantastisk, at man i ESSV kan 
læse om en 6-årig pige, der kan spyt¬ 
te over 109 meter! Det skulle endda 
kun være 110 cm fra verdensrekor¬ 
den, som i denne version siden 1981 
skulle have været i hænderne p å Jeff 
Barber. 

Stort bedre går det ikke, når ESSV 
tager såkaldte eksperter til hjælp. 
Det får man et godt eksempel på i 
historien om dinosarusægget i nr. 
6/1993. Her har en dinosauruseks¬ 
pert, en vis dr. Newcombe, travlt 
med at udruge et æg fra en Tyranno- 
saurus. Ikke alene er ægget vist som 
værende på størrelse med en tønde 
(det største, kendte dinosaurusæg er 
kun ca. 30 cm langt), men den lille 
Tyrannosaurus påstås at ville vokse 


op til et voksent dyr på 30-40 meter 
og en vægt på 10 tons. Jeg giver ikke 
meget for dr. Newcombes ekspertise 
i den forbindelse. 30-40 meter er 
over dobbelt så stor, som en Tyran¬ 
nosaurus virkelig var. 

Ganske få gange forsøger ESSV 
sig med en mikroskopisk smule kri¬ 
tik, som når de forsigtigt spørger, om 
det mon er en aprilsnar, at kineserne 
planlægger at hoppe alle sammen 
samtidig, og på den måde bringe 
uorden i jordens bane. 

To minutter med en lommeregner 
kunne have overbevist redaktionen 
om, at det i allerhøjeste grad var en 
aprilsnar. Den samlede vægt af en 
milliard kinesere er i størrelsesorde¬ 
nen 70 millioner tons. Uanset, hvor 
hårdt de hopper, er det under 
0,0000000000001 % af Jordens sam¬ 
lede vægt. Det vil ikke have nogen 
som helst virkning. 

En ting har de dog de ret i på 
ESSV. Det er en skør verden, vi 
lever i. Jeg vil dog meget håbe, at 
den ikke er skør nok til at holde et 
blad som “En Skør Skør Verden” i 
live. □ 



Hvad de dog skriver! 


Det er utroligt, hvad man kan læse 
i ufotidsskrifter - mest udenland¬ 
ske forstås! I “International UFO 
Library Magazine”, vol. 1, no. 4, 
er der en lille annonce, hvor en 
læser med en postboksadresse 
simpelt hen skriver: “Ønskes - 
Sandheden!” Hverken mere eller 
mindre. Specielt er vedkommen¬ 
de interesseret i at høre fra folk, 
der har førstehåndskendskab til 
rumfolk, der lever blandt os her på 
Jorden. Alle informationer vil bli¬ 
ve holdt strengt fortrolige. 

Så, kære rumfolk: Se så at kom¬ 
me i gang med kontakten! Her er 
endelig en seriøs interesseret, der 
ikke vil plapre ud med jeres hem¬ 
meligheder på alle mulige kon¬ 
gresser eller i bogform! 

Det minder om den type af bre¬ 
ve, der af og til dukker op hos de 
fleste ufoforeninger: “Send mig 
venligst ALLE oplysninger om 
ufoerne. Helst straks, da jeg skal 
bruge oplysningerne på torsdag!” 


I samme amerikanske blad er 
der også en helsidesannonce for et 
“stjemeskibs emblem”. Firmaet 
Unarius Academy of Science i 
Californien fortæller, at i år 2001 
vil den sidste barriere for rejser i 
rummet være overvundet. I den 
forbindelse vil der lande et inter¬ 
stellart rumskib med 1.000 rumvi- 
denskabsmænd. Det kommer fra 
planeten Myton i stjernebilledet 
Plejademe. Landingen vil finde 
sted på Atlantis, der vil rejse sig af 
havet i det karibiske øhav! 

Annonceteksten fortæller vide¬ 
re, at menneskets næste skridt vil 
være opdagelsen af liv på andre 
jordisk udseende planeter i Mæl¬ 
kevejen og erkendelsen af, at 
menneskeheden er en del af et 
interplanetarisk broderskab. Ef¬ 
tersom vi her på Jorden er blevet 
udvalgt som den 33. og sidste pla¬ 
net i dette interplanetariske bro¬ 
derskab, bør man - stadig iflg. 
annoncen - vise sin positive ind¬ 


stilling til den forestående landing 
i 2001 ved at bære det specielle 
“stjerneskibsemblem”, der kun 
koster omkring 25 dollars. 

Emblemet er fremstillet af øst¬ 
rigske krystaller, der opsat i stjer¬ 
neskibsform afspejler rumbrødre¬ 
nes højere frekvens. Ved at bære 
emblemet signalerer man samti¬ 
dig sin velkomst til de fremmede. 
Emblemet er fuldt garanteret 
(hvad det så end betyder.) Men så 
er man til gengæld også sikret en 
plads i rumskibene, når de lander 
i 2001, lover annoncen. 

Og den er vel så til gengæld sik¬ 
ret en plads i Guinness Rekord¬ 
bog for tåbelige annoncer? □ 

Ole Henningsen 

RS. Sender man i stedet pengene 
til mig, skal jeg garantere for, at 
jeg vil bruge pengene til noget 
fornuftigt! 

Hvor ørnene bliver 
stedt til hvile 


TEKST & 
FOTOS PER 
ANDERSEN 


Hovedindgan¬ 
gen til Luft¬ 
våbenets fly¬ 
museum i 
Dayton. Tv. er 
biografen , og 
th. skimtes den 
ene store 
hangar. 


En del fly er 
udstillet uden¬ 
for. Her det 
store Rockwell 
International 
B-1A. 


Ikke kun ame¬ 
rikanske fly er 
udstillet i 
museet. Her 
ses et eksem¬ 
plar af det 
tyske Junker 
fly, Ju-52. 


Vor udsendte medarbejder, Per Andersen, har været en tur i USA, 
hvor han besøgte det amerikanske luftvåbens museum i Dayton. 


Dayton i den amerikanske stat Ohio 
er ikke nogen stor by. Det ville også 
være en skam at sige, at byen har 
noget storbypræg over sig. Den min¬ 
der mest af alt om en søvnig forstad. 
Når man beder en taxichauffør om at 
sætte sig af i bymidten, tror man, at 
han tager gas på en, når han prokla¬ 
merer “here it is”! 

Byen er dog berømt for to sevær¬ 
digheder: Det amerikanske luftvå¬ 
bens museum og Wright-Patterson 
Air Force Base, der begge ligger lige 
uden for Dayton. Sidstnævnte base 
har jo indskrevet sig i ufohistorien 
som det sted, hvor den amerikanske 
regering angiveligt skulle opbevare 
rester fra det ufo, der påstås at være 
styrtet ned i New Mexico i 1947. 
Basen er i øvrigt opkaldt efter 
brødrene Wright, der sædvanligvis 
anses for at være opfinderne af fly¬ 
vemaskinen, samt Patterson, der var 
stifteren af edb-firmaet NCR. NCR 
har spillet og spiller en afgørende 
rolle i Daytons historie og velfærd. 

Min besøg på selve basen begræn¬ 
sede sig desværre til en middag i 
officersmessen. Basen udgør et me¬ 
get stort område - faktisk er det en 
mindre by med omkring 20.000 
mennesker. Selv om chaufføren måt¬ 
te køre længe rundt i området, inden 
han fandt det rigtige sted, så obser¬ 
verede jeg dog ikke noget mistænke¬ 
ligt! 

Til gengæld fik jeg lejlighed til at 
besøge det store flymuseum, der er 
det ældste og største militære fly¬ 
museum i verden. Uden for bygnin¬ 
gerne og i flere kæmpestore hanga¬ 
rer bliver der udstillet mere end 200 
fly og missiler samt en del andre 
genstande med relevans for flyvnin¬ 
gens historie. Der er mere end 1,5 
mio. besøgende om året, og disse har 


og det bliver i øvrigt anvendt til 
restaurering af nye fly til samlingen. 

Skulle man en dag komme forbi 
Dayton, så må man endelig huske at 
lægge vejen forbi flymuseet. Det er 
virkelig en helt speciel oplevelse. □ 


også lejlighed til at se film lige som 
i planetariet i København. 

Jeg skal naturligvis ikke opremse 
de mange spændende fly, der er at 
finde, men blot nævne nogle få af de 
fly, der spænder lige fra flyvningens 
barndom og til i dag. For at starte 
med det sid¬ 
ste er der ud¬ 
stillet et Ste- 
alth-fly, som 
er meget min¬ 
dre, end man 
går rundt og 
forestiller sig. 

Det var spæn¬ 
dende at se 
dette fly helt 
tæt på og se 
de spændende 
detaljer. 

I flæng kan 
nævnes andre 
fly som delt¬ 
aflyet XB-70, 

B52 (inden¬ 
dørs!), B36 
og C124. For 
den rumfarts¬ 
interesserede 
kan man kom¬ 
me helt tæt på 
den Apollo 
15 kapsel, der 
kredsede om 
månen i juli 
1971. 

Museet har 
et anneks, der 
er placeret li¬ 
ge på Wright 
brødrenes fly¬ 
velinie. I det¬ 
te anneks fin¬ 
des der flere 
præsidentfly, 

Fra Fotoafdelingen 


Får SUFOI nogen ufo-fotos? 

Efter mine lysbilledforedrag er der ofte en tilhører, som spørger, hvorfor jeg ikke 
viser alle de ufo-fotos, som SUFOI må have modtaget. Svaret er ganske enkelt: 
Vi har flere danske fotos samt en enkelt videooptagelse, som vi endnu ikke kan 
forklare. Disse optagelser er omtalt i UFO-Nyt og vises selvfølgelig også på vores 
foredrag. Men langt de fleste fotos har faktisk en naturlig forklaring. 

Her gengives nogle af de fotos, som Fotoafdelingen har modtaget de sidste to år, 
og som er blevet undersøget af fotokonsulent Hans Bødker. 


AF KIM 
MØLLER 
HANSEN 




Morten Dahlgaard, Søborg, tog dette foto i marts-april 
1992 på en skiferie i Otisei, Italien. Det mørke “objekt” 
over hovederne blev ikke set under fotograferingen. 
Undersøgelser tyder på, at “objektet” er snavs, som har 
dannet en skygge på negativet i optagelsesøjeblikket 
(billedet er et udsnit). 



Billedet er taget i begyndelsen af 1980erne af Bob 
Pedersen, København, gennem et tagvindue i Horsens. 
Der blev intet mystisk bemærket under optagelsen. Det 
aflange “ufo” er sandsynligvis et lysstof rør, som har 
spejlet sig i det tagvindue, som Bob Pedersen fotogra¬ 
ferede igennem. 


Under en ferietur i Nordtyskland i juni 1982 tog Alfred 
Andersen, Kalundborg, dette selvportræt. Andersen 
bemærkede ikke noget under optagelsen, men har 
senere undret sig over pletten øverst til venstre på him¬ 
len. 


Kraftig forstørrelse af pletten, som har en naturlig for¬ 
klaring. Den er lavet af en luftblære på filmen under 
fremkaldelsen. 

I marts 1990 tog Børge Wandorf Hvidovre, en serie 
billeder af Kalvebodbroen. Efter fremkaldelsen af bil¬ 
lederne opdagede han dette mærkelige ob jekt, som ikke 
var på himlen, da han tog billedet. En nøje under¬ 
søgelses af det originale negativ viser, at negativet 
under filmfremføringen har fået et “knæk”, som har 
lavet dette spændende aftryk. 






ÉPllp* 






■ — i - - 

..*-1 


Den 12. oktober 1992 kl.20-21 observerede Klaus 
Petersen, Århus, et kraftigt lys på himlen tæt ved Fyr¬ 
reklinten på Mols. Han tog et foto af lyset. Desværre 
har vi kun haft det ene negativ (og ikke hele filmstrim¬ 
len) til undersøgelse. Billedet viser et punktlys, der har 
bevæget sig under den ca. 2 minutter lange ekspone¬ 
ring. Mulighederne er mangfoldige, og et flylys kan 
ikke udelukkes. 



Lørdag den 11. april 1992 stod Rene Busch Muller ude på altanen 
til lejligheden i Tåstrup sammen med sin samlever ; da de fra kl. 
23.35 til 23.40 så et klart, rødt konstant lys og et mindre gulligt lys 
samt et hvidt skær omkring disse. Lysene bevægede sig med kon¬ 
stant hastighed og kurs og var højt oppe på himlen. 

De to observatører troede, at det var et fly i brand, og tog mindst ét 
billede af lysene. Billedet viser 4 små punktlys samt et lidt større 
og lidt mere sløret. På nuværende tidspunkt kan vi ikke sige, hvad 
Rene Busch Muller har set og fotograferet. 


Sådan kan du hjælpe 

SUFOIs Støttefond bidrager til oplysningsfremstød 
i Danmark. 

SUFOIs Forskningsfond gør det muligt at få lavet fotoana¬ 
lyser og tekniske analyser samt sat nye projekter i gang. 
Bidrag til fondene modtages med tak på giro 9 11 77 25, 
SUFOI, Postboks 6, 2820 Gentofte. 


Mystik 

over 

Nordsøen 

Onsdag nat den 20. oktober blev 
der set et mærkeligt orangelysen¬ 
de fænomen på himlen. To perso¬ 
ner på en olieboreplatform i 
Gorm-feltet og en vejrobservatør 
på en platform i Thyrafeltet samt 
en styrmand så fænomenet, der 
var på himlen i over en time, og 
som efter al sandsynlighed be¬ 
fandt sig i omkring 100 kilometers 
højde. 

SUFOI har talt med observa¬ 
tører til begivenheden og kan efter 
de foreløbige undersøgelser ude¬ 
lukke, at fænomenet skyldes stjer¬ 
ner, planeter, nordlys, lysende nat¬ 
skyer, meteorer og kemikaliesky¬ 
er. Det undersøges i øjeblikket, 
om skyen er forårsaget af en raket¬ 
affyring eller lign. 

Vi vender tilbage til den spæn¬ 
dende sag med en detaljeret rap¬ 
port i næste nummer af UFO-Nyt. 

□ 

Kim Møller Hansen 

UFO-klassikere 


AF KIM 
MØLLER 
HANSEN 



Mystiske små 
væsner skræm¬ 
te næsten livet 
af 11 menne¬ 
sker i august 
1955 i Kelly- 
Hopkins ville, 
USA. 
(Tegning: 
Henrik Klinge 
Pedersen) 


Hvad der 
siden hændte 

Trofaste læsere af UFO-Nyt kan huske vores lange artikelserie om ufo-klassikere, 
dvs. de berømte ufo-hændelser der af en eller anden gamd har indskrevet sig i 
ufologiens historiebog. Med jævne mellemrum er der en eller anden ihærdig sjæl, 
som efterforsker disse gamle sager på ny og ser på dem med nye øjne. 
Derfor dukker der stadig interessante detaljer op om de gamle tilfælde. 


Kelly-Hopkinsville, 1955 

Kelly er en samling huse 11 km nord 
for byen Hopkinsville i staten Ken- 
tucky, USA. Natten mellem den 21. 
og 22. august 1955 var en farm i 
Kelly skueplads for en hårrejsende 


begivenhed. 11 mennesker blev 
belejret af små væsner med store 
lysende øjne og klo-lignende hæn¬ 
der. De flygtede først, da beboerne 
åbnede ild imod dem. 

Sagen blev undersøgt af politiet, 
som dog ikke fandt nogen spor efter 


det aggressive småfolk - bortset fra 
nogle huller i et vindue De blev 
lavet, da en af beboerne skød ud 
gennem vinduet efter et væsen. I 
Blue Books arkiver står sagen som 
“uidentificeret”. 

I november 1992 var John W. 
Coates fra Houston, Texas, 
på gennemrejse i området, 
og han benyttede lejlighe¬ 
den til at se nærmere på den 
gamle sag. Under gennem¬ 
gang af arkiverne hos den 
lokale avis stødte han på 
navnet R.N. Ferguson. Po¬ 
litibetjent Russell Ferguson 
var en af de betjente, der i 
sin tid besøgte “gernings¬ 
stedet” og optog rapport. 

Det lykkedes Coates at 
opspore Ferguson, der i dag 
er pensioneret. Under deres 
samtale kom det frem, at 
Ferguson i 1955 havde un¬ 
dersøgt området omkring 
gården uden at finde noget 
mistænkeligt. Han anså 
ikke vidnerne for at være 
særligt troværdige, og han 
troede ikke på deres beret¬ 
ning. “Skudhullerne” i vin¬ 
duet så for ham ud til at 
være skåret ud. Ferguson 
kunne også huske, at der 
samme uge havde været 
vist en science fiction film. 



Antonio Villas-Boas, 1957 

I den brasilianske stat Mi¬ 
nas Gerais hændte der den 
15. oktober 1957 noget helt 

utroligt. Ved et-tiden 
om natten var den 23- 
årige landmand Villas- 
Boas ude at pløje alene, 
da han så, hvad han tro¬ 
ede var en stor, rød 
stjerne. Stjernen viste 
sig at være et ægformet 
objekt. Det landede, og 
tre “mænd” og en 
“kvinde” tvang ham 
ind i rumskibet, hvor 
han oplevede en tvun¬ 
gen, kønslig om-gang 
med en “rumkvinde” - 
en nærobservation af 
den mest intime grad! 

Antonio Villas-Boas 
blev senere gift med en 
kvinde af jordisk oprin¬ 
delse, og de fik fire 
børn. Villas-Boas blev 
sagfører i Formosa, 

Goias, og ledede også 
et firma frem til sin død 
i slutningen af 1992. 

Dr. Walter K. Buhier, 
leder af foreningen 
“Sociedad Brasileira de 
Estudios Sobre Discos Voadores” 
(SBDEDV), har i forbindelse med 
Villas-Boas" død oplyst, at SBD¬ 
EDV i 1962-63 modtog et anonymt 
brev fra USA. I brevet bad “man” 
Villas-Boas om at rejse til USA, så 
han kunne inspicere en “flyvende 
tallerken”, som militæret havde fået 



fingre i. Dr. Buhier havde dengang 
videresendt brevet til Villas-Boas. 

Ifølge Villas-Boas’ søn rejste Vil¬ 
las-Boas faktisk til USA, men han 
fortalte aldrig, hvad han havde ople¬ 
vet. □ 


KILDE: Strange Magazine, no.12 
Kelly-Hopkinsville, 1955, er grun¬ 
digt omtalt i UFO-Nyt nr.2, 1982 
Antonio Villas-Boas, 1957, er grun¬ 
digt omtalt i UFO-Nyt nr. 6, 1983. 



To skræmte 
vidner i Kelly- 
Hopkinsville 
står her på det 
sted , hvor et 
væsen på taget 
havde langet 
ud efter den 
ene af dem. 


Et ægformet 
objekt er lan¬ 
det foran 
Antonio Villas- 
Boas i Brasili¬ 
en. 

(Tegning: 
Henrik Klinge 
Pedersen) 
















Mekanikere fra rummet? 


Hjælp til bortførelser! 


ALIEN INVASION 



En ny type historier er begyndt at cirkulere 
i USA. De går ud på, at bilister, der er udsat 
for en punktering på øde veje, bliver hjul¬ 
pet af mystiske mænd i hvide kedeldragter. 
Disse mænd kommer og forsvinder i den 
blå luft! 

En af historierne er fortalt af Dorothy 
Sergeant, der sammen med sin søster kørte 
en tur en eftermiddag. Bilen punkterede 
imidlertid på en øde vej, og ingen af dem 
vidste, hvordan man skulle skifte hjul. Kun 
få sekunder senere kom der en bil - tilsyne¬ 
ladende ud af den blå luft - og tre smukke, 
unge mænd i hvide dragter hoppede ud og 
hjalp dem med at skifte hjul. På trods af 
arbejdet blev deres dragter ikke beskidte, 
og de hjælpsomme mænd afviste enhver 
betaling for deres arbejde. 

Da hjulet var blevet skiftet, kørte mænd- 
ene væk i en bil, men efter kun få meter 
begyndte bilen at blive usynlig og for¬ 
svandt uden yderligere spor. 

Er dette en ny form for vandrehistorie? 
Redaktøren af UFO-Nyt hører gerne nær¬ 
mere, hvis der blandt vore læsere finde 
nogen, der har hørt lignende historier. □ 

KILDE: UFOMagazine , Vol. 12, no. I 

Per Andersen 


Fra SCHWA i Reno har vi 
modtaget et “Alien Invasi¬ 
on Survival Card”, der er 
særdeles anvendeligt i til¬ 
fælde af bortførelser. Med 
kortet kan man bl.a. lære at 
skelne ufoer fra fugle, sky¬ 
er og månen. Hvis et speci¬ 
elt felt på kortet bliver rødt, 
betyder det, at man har 
været bortført for nylig og 
har glemt alt om det. 

Kortet giver også følgende 
gode råd, hvis man skulle 
blive bortført af et ufo: 

1. Bliv hvor du er! 

2. Giv dem, hvad de 
spørger om 

3. Glem alt, 
hvad der er sket 

Kortet kan bestilles hos 
SCHWA, Box 6064, Nevada 
89513-6064, USA. □ 

Per Andersen 


SURVIVAL CARD 


ALI EN IDENTtHER: 


VIEWER 


■Crl 



<o 


RANGE FINDER 

i tmi y <r Vi nmj 


The Xenon"* coated figures above wM cum red 
wben this card is wichin I mle of an alien. 


IN GASE OF ABDUCTION: 

1. Remain wbere you ane. 

2. Give or do whatever chey ask. 

3. Forget everything Chat happens. 


LOST TINE DETECTOR: 

If the Xenon"* coated figure at left is red, you 
h*e recendy been abducted, and have forgocten 
ev^ything. Scan sky with viewer above. 


Denne tegning er ikke lavet til de mange nye beretninger fra USA, men til den 
berømte Llanca-sag fra Argentina i 1973. Er der en sammenhæng? 

(Tegning: Norman Duke) 




På 

gensyn 
i 1994 

SUFOIs repræsentant¬ 
skab og UFO-Nyts 
redaktion ønsker alle 
læsere en glædelig jul 
og på gensyn den 
15. februar, hvor UFO- 
Nyt nr. 1 udkommer 
med bl.a. danske ufo¬ 
rapporter og en ny 
spændende artikelserie! 



































































